**Férfi Válogatott kijelölése:**

Az OB győztes csapat lemondta a férfi válogatottságot. Rókusfalvy Zsombor komolyabb felkészülést akart, amit a többiek nem tudtak vállalni, ő ezért mondott le. Balázs Dávid új munkahelyen nem kapott volna szabadságot, Czerman Kristóf tanulmányai miatt mondta le. Kiss Zsolt és Nagy György a VP-re akar jobban készülni. Bodor Gábor vállalta csak az utazást.

Alapvetően elmondható, hogy nem történt korábban visszalépés, nincs szabályozva a kérdés. Olyan megoldást keresünk, ami nem csak most, hanem a jövőre nézve is alkalmazható ilyen esetben. Ennek illeszkednie kell a meglévő szabályokhoz, illetve azt kiegészíteni.

**A 2016-os versenykiírás ezt tartalmazza:**

A bajnoki cím megszerzéséhez 2 győzelemre van szükség. Aki a döntőben kétszer győz, az nyeri az országos bajnokságot (egyúttal képviselheti hazánkat a 2016. évi Női illetve Férfi Curling Csapat Európa Bajnokságon és kvalifikáció esetén a 2016-es Curling Csapat Világbajnokságon), míg a vesztes 2. helyezett lesz.

**Az érvényben lévő versenyszabályzat a következőt tartalmazza:**

Világbajnokságra, Európa Bajnokságra vagy más kiemelt világversenyre kvalifikáló országos bajnokság döntője két győzelemig tart. Az a csapat nyer, aki fináléban hamarabb ér el két győzelmet ellenfelével szemben. A Téli Olimpia Játékokra és az Olimpiai Kvalifikációs Versenyre kvalifikálás rendjét a 11.§részletesen tartalmazza.

Az adott kvalifikációs verseny megnyerését követően az adott világversenyen való részvétel jogát az adott csapat vagy vegyes páros, s nem annak anya egyesülete szerzi meg.

A Curling Világ Szövetség (WCF) által megrendezésre kerülő Curling Csapat Európa Bajnokságon (ECC) az EB-t megelőzően utoljára véget ért Magyar Női és Férfi Curling Országos Csapatbajnokság női illetve férfi versenyszámát megnyerő női illetve férfi csapat jogosult részt venni.

**Az érvényben lévő MCSZ Gerevich Szabályzat a következőt tartalmazza:**

Válogatott kerettagság az adott évi Gerevich Sportösztöndíj pályázatot megelőző 3 évben az MCSZ által olimpiai versenyszámban szervezett országos bajnokságokon 1-3. helyezést elérő csapatok tagjait jelenti.

**SSZB véleménye:**

* Az OB 2. helyezett csapat automatikus jelölése nem evidens. Egyrészt nem nyerte meg a bajnokságot, másrészt nem teljesül a 2 győzelemig tartó párharc kitétel. Ezt a verziót az SSZB elvetni javasolja.
* Mivel az OB első 3 csapata válogatott kerettag, közülük lehetne összeválogatni és kijelölni a válogatottat, ebből a keretből egy választott edző segítségével kialakítható egy utazó csapat. Itt a ranglistát is figyelembe lehet venni. Ezt a verziót az SSZB nem tartja jelenleg kivitelezhetőnek, nem lát erre alkalmas független edzőt, időhiány miatt a csapategység kialakítására kevés esély van, elvetni javasoljuk.
* Az SSZB egyöntetű álláspontja, hogy kvalifikációs mérkőzések szükségesek az utazó csapat kiválasztásához.
* Az SSZB nem egységes a kvalifikációs küzdelmek lebonyolításának formájában, így az alábbi 2 opció közül javasol dönteni az elnökség felé:

Dilemmák:

* Az OB 1-3 helyezettje a válogatott keret.
  + Az első csapat lemondta a válogatottságát. Maradjon a keret szűkebb 2 csapatnyi játékossal vagy az OB negyedik csapat bevonásával újra 3 csapatos válogatott kerettel számol az MCSZ. A támogatások, MOB jelentések szempontjából jelentősége lehet a keret létszámát nem csökkenteni. Mindhárom csapat (G-Force, FTC-Fradi, Jégmadarak) vállalni tudja az utazást és az összes költséget.
* Az OB 2. és 3. helyezett csapatai egyáltalán nem vagy csekély mértékben rendelkeznek külföldi tapasztalatokkal. Nem versenyeztek még idegen jégen. Az OB 4. helyezett csapatban több korábbi válogatott játékos és külföldön gyakran versenyző játékos van. Ez természetesen nem indokol válogatottá válást, de az MCSZ érdeke lehet lehetőséget hagyni ezeknek a játékosoknak is a válogatón, hiszen az MCSZ célja az EB-n a B csoportban való bent maradás és a kiesés elkerülése, ami komoly presztízsveszteséggel járhat mind a WCF-nél, mind a MOB-nál.
* A ranglista elejében az OB 4. csapatból több játékos is előrébb rangsorolt, mint az OB 2. és 3. csapat játékosai.
* Az OB 2., 3. és 4. csapatok között az OB-n körbeverés alakult ki, a 2. helyezett megverte a 3. helyezettet, de kikapott a 4. helyezettől, a 4. helyezett kikapott a 3. helyezettől.
* A 3. hely és a bronzmérkőzés rangját emeli, ha több jogosultsága van, mint a 4. helyezettnek.
* Véleményünk szerint általános szabály nehezen hozható, ilyen eset vélhetően nagyon ritkán fordulhat csak elő és ezeket egyedileg kell elbírálni.
* Vannak országok, ahol az EB előtt van kvalifikáció, ez nem lenne egyedi eset, a WCF felé október közepéig kell nevesíteni a játékosokat.
* Az EB költségeit nem növeli, a szállás és a repülőjegyek is lefoglalhatók név nélkül már most az utazó létszámra.
* Kérdés, hogy a csapatok felkészülését mi motiválja jobban, ha küzdhet az EB-ért akkor is beletesz mindent vagy csak akkor, ha biztosan ő utazik. Ezt nem tudjuk megítélni, de talán a kvalifikációra minden érintett csapat felkészül és mivel közel van az EB, a legfelkészültebb utazik.

Opciók 1:

Az OB 2. és 3 csapat pótkvalifikációt vív egymással, figyelembe véve a 2 nyert meccsig tartó párbajt.

Opciók 2:

Az OB 2. csapat kiemelt.

Az OB 3. és 4. csapat 2 nyert meccsig tartó párbajt vív. A győztes csapat pótkvalifikációt vív egymással, figyelembe véve a 2 nyert meccsig tartó párbajt.

Mindkét opció esetén az időpont október első fele.

Ha külföldi versenyzésben tapasztalatlan csapat utazik, az MCSZ kötelezze a csapatot tapasztalt vezető/edző kiválasztására, aki segíti a csapatot a versenyen.